Tatoeba sentences — language code: kaz
Шара Брест қаласында Беларусь, Қазақстан және Ресей депутаттарының, монополияға қарсы органдары мен бизнес-қоғамдастықтары басшыларының қатысуымен өтуде.
Жоғары Еуразиялық экономикалық кеңестің 2012 жылғы 19 желтоқсандағы «Трансшекаралық нарықтарға жататын өлшемдерді бекіту туралы» шешімінің тапсырмаларын орындау мақсатында Еуразиялық экономикалық комиссия Қазақстан, Беларусь және Ресей аумақтарын қамтитын трансшекаралық нарықтарға талдау жүргізуде.
«Дөңгелек үстелге» қатысушылар бірлескен жұмыс басымдықты жағдайды асыра пайдалану және адал емес бәсекелестік жөніндегі бұзушылықтарды анықтауға, сондай-ақ бұл тәртіпті бұзушыларға тиісті шаралар қабылдауғамүмкіндік береді, Бірыңғай экономикалық кеңістіктің тауарлы нарықтарында бәсекелестікке тең мүмкіндіктерді қамтамасыз етеді деп санайды.
Қостанайдағы егін алқаптарындағы астық өнімі гектарына 10 центнерден асып жығылады.
Қостанайда биылғы астық жинау кампаниясы барысында шамамен 3 миллион тонна астық жиналды.
Әзірге тек жиналуға тиісті егіс алқабының үштен екісі ғана игерілгендігін айта кету керек.
Осылайша биылғы жылы 4,5 млн. тоннаға дейін жаңа өнім жиналады деген жоспар жүзеге асырылмақ.
Облыстық ауыл шаруашылығы басқармасында егін жинау жұмыстары облыстың оңтүстігіндегі - Жангелді және Наурызым аудандарында аяқталуға жақын.
Ал қазір солтүстікте науқанның нағыз қызған шағы.
Орташа көрсеткіш гектарынан 10,1 центнерден болады деп атап өтті.
Екібастұз полицейлері ішімдікке мас болған анасының жанынан кішкентай қызды тауып алды.
«Мектепке жол» іс-шарасы кезінде үй-үйді аралау барысында Екібастұз қаласы ІІД қызметкерлері үйлердің бірінен ішімдікке мас болған анасының жанынан 2010 жылы туған кішкентай баланы тауып алды, деп хабарлайды Павлодар облысы ІІД баспасөз қызметінен.
Тексеру барысында отбасында баланың қалыпты өмір сүруі және дамуы үшін жағдай жасалмағаны анықталды.
Анасы ешқайда жұмыс істемейді, ер адаммен бірге тұрады, баспанасы жоқ, ІІБ-да есепке алынған.
Наркологиялық диспансер дәрігерлері әйелдің жағдайын куәландырып, ішімдікке мас болғанын растады.
Қамқорлық және қайырымдылық жасайтын бөлім өкілдері қыз баланы «Кәмелетке толмаған балалар және жасөспірімдерге арналған қамқорлық үйіне» жіберді.
Анасына қатысты баланы тәрбиелеу бойынша міндеттерін орындамау бойынша әкімшілік іс қозғалды.
Алматының әкімі Қайрат Нұртасты қабылдауға әзір.
Сириядағы химиялық қару қорын жоюға 1 млрд. доллар кетеді.
Сирия Президенті Башар Асад Сириядағы химиялық қару қорын жоюға уәде берді.
Сирия басшысының сөзіне қарағанда, Сириядағы химиялық қару арсеналдарын толығымен жою шамамен 1 млрд. долларды құрайды.
Башар Асадтың пайымынша, жою жұмыстарын бір жылдың ішінде аяқтауға болады.
Башар Асад Сирияның химиялық қаруды «батылы жеткен елге беруге» әзір екендігін атап өтті.
Сирия Президенті оның Үкіметі ел аумағында БҰҰ сарапшыларын қайта қабылдауға дайын екенін атап өтті.
Ол сонымен қатар, сириялық тараптан Ресей дипломаттарына химиялық шабуылдарға көтерілісшілер кінәлі деген «дәлелдер» берілгенін жеткізді.
Сириядағы соғыс 2011 жылдың наурызынан бері жалғасып келеді, 100 мыңнан аса адам бұл қақтығыстың құрбанына айналды.